Súradnice: 48°43′19″S 21°15′02″V﻿ / ﻿48,72195°S 21,250511°V﻿ / 48.72195; 21.250511

**Budova hlavnej pošty v Košiciach** (v minulosti nazývané aj *Poštový a telegrafný úrad* alebo *Riaditeľstvo pôšt a telegrafov*) je rozsiahly komplex budov, ktorý v rokoch 1926 až 1928 v duchu funkcionalizmu navrhol architekt Bohumír Kozák. Stavebné práce v rokoch 1928 až 1930 vykonávala firma *Bedřich Koráb a Jaroslav Železný, Brno-Užhorod*.

Prvé plány
----------

Prvé plány na výstavbu komplexu poštových budov sa objavili už v roku 1908. V tom čase úrad sídlil na Poštovej ulici 8, východne od súčasného komplexu. V nasledujúcich rokoch sa objavili aj iné návrhy – niektoré počítali so zbúraním pôvodnej budovy a jej nahradením novou, iné zas ako najvhodnejší pozemok hypodrómu, kde pošta stojí dnes. Nastali prieťahy v územnom konaní, meškala projektová príprava a vyskytli sa aj procesné chyby v stavebnom konaní. Táto situácia trvala až do začiatku prvej svetovej vojny, keď bol projekt z dôvodu nedostatku financií odsunutý na neurčito.

O projekte sa začalo opätovne uvažovať po vojne a zmene štátnych pomerov až v polovici 20. rokov.

Vznik a popis projektu
----------------------

Rozsiahly blok poštovej budovy navrhol český architekt Bohumír Kozák, predstaviteľ funkcionalizmu, teoretik architektúry a ochranca pamiatok, pôvodne pre viacero úrovní výkonu a riadenia pošty a telegrafu vrátane priestorov takzvaného *Radio-journalu*. Budova stojí na mieste, kde sa kedysi nachádzal hypodróm, teda jazdecký areál, ktorý patril ku kasárňam, ktoré stoja na opračnej strane ulice. Ucelený komplex budov bol prvou verejnou stavbou na Slovensku, ktorá bola úplne zbavená prvkov historizmu, ktoré prevládali do začiatku 20. rokov. 

Komplex pozostáva z kompozície niekoľkých jedno- až päťpodlažných objektov a je situovaný západne od stredovekého historického jadra mesta. V parteri je tento mestský blok kompaktne uzavretý, no vo vyšších podlažiach sa výrazne odlišujú rôzne vysoké jednotlivé prevádzky, ktoré tak tvoria relatívne samostatné objemy. Veľký vnútorný obslužný dvor sprístupňujú dva podjazdy, oba na Poštovej ulici, ktoré sú uzavreté monumentálnymi bránami. Z Moyzesovej ulice bol prístup ku tzv. *Radiojournalu*, teda oblastnému riaditeľtvu česko-slovenského rozhlasu. 

Na modernistickom ráze stavby sa uplatnilo niekoľko kľúčových motívov – sú to konštruktivistické schodiskové veže, okná radené do horizontálnych pásov, či štýlové kruhové okná, ako aj okrový keramický obklad. Najpozoruhodnejšia je však určite priestranná prepážková hala zastrešená zaklenutým sklobetónom, ktorá bola určujúcim prvkom ušľachtilého základného rázu prejavu.

Výstavba
--------

Výstavbu tohto komplexu realizovala brniansko-užhorodská firma staviteľov Bedřicha Korába a Jaroslava Želeného. Podľa dobových štatistík bolo na stavbe použitých 3,6 milióna kusov tehál, 9 tisíc m2 medeného plechu, 7 tisíc m3 piesku, 14 tisíc m3 štrku, 4 milióny kilogramov cementu, 1,4 milióna kg vápna, 400 tisíc kg železa a 10 400 m² asfaltovej izolácie. Zo základovej jamy budovy bolo odvezených 20 tisíc m3 zeminy. Stavbu kolaudovali na jeseň roku 1930 a slávnostné otvorenie sa konalo v deň štátneho sviatku, 28. októbra 1930..

Bombardovanie
-------------

*Bližšie informácie v hlavnom článku: Bombardovanie Košíc*
Budova pošty sa dňa 26. júna 1941 stala terčom pravdepodobne nemeckým alebo samotným maďarským letectvom zinscenovaného bombardovania. Na mesto bolo zhodených 30 bômb, pričom poštu zasiahlo päť. Prvá trafila bočné krídlo budovy otočené do dnešnej Moyzesovej ulice (vtedy *Rákóczi-körút*) medzi druhým a tretím poschodím a vyhĺbila dieru s rozmermi 70 metrov štvorcových. Ďalšie dve dopadli vedľa hlavného vchodu, pričom jedna z nich trafila parter budovy s zanechala za sebou dieru s plochou 12 m². Posledné dve bomby dopadli pred budovu neďaleko hlavného vchodu práve počas vykladania poštových zásielok z nákladného automobilu.

Budova bola do značnej miery zničená a okrem veľkých dier v obvodových múroch boli povybíjané okenné výplne i sklenené vitráže. Okamžite po incidente sa začali rekonštrukčné práce, ktoré zabezpečili urýchlené sprevádzkovanie budovy v pôvodnom rozsahu.

Súčasnosť
---------

Komplex budov slúži dodnes svojmu pôvodnému účelu – poštovému úradu a rozhlasu. Aj vyše sedemdesiat rokov po postavení je prevažná väčšina zariadenia budovy pôvodná, resp. obnovená, vrátane keramických dlaždičiek na podlahách, stĺpov z čierneho skla i opaxitového obkladu. Novinkou je malá fontánka a satelitom riadené hodiny v prepážkovej hale. Všetkých 17 prepážiek je vybavených modernými švédskymi trezorovými výdajnými pokladňami i pokladňami s časovou zámkou.

Galéria
-------

* Dobová skica budovyDobová skica budovy
* Interiér prepážkovej halyInteriér prepážkovej haly
* Súčasný pohľad na budovu košickej poštySúčasný pohľad na budovu košickej pošty
* Súčasný pohľad na budovu košickej poštySúčasný pohľad na budovu košickej pošty

Iné projekty
------------

Commons
* Spolupracuj na Commons Commons ponúka multimediálne súbory na tému **Budova hlavnej pošty v Košiciach**

Referencie
----------

1. ↑   *Pamiatkový objekt – podrobnosti* [online]. Bratislava: Pamiatkový úrad SR, [cit. 2021-02-01]. Dostupné online.
2. ↑  MIHÓKOVÁ, Mária. *Výtvarný život a výstavba Košíc v rokoch 1848-1918*. Košice : Štátna vedecká knižnica Košice, 1986. S. 556.
3. ↑   *Kassa törv. hat. jog. fel. szab. kir. város belsöségének és környékének átnézeti térképe.*. Budapešť : Magyar királyi állami nyomda, 1912. (maďarsky)
4. ↑  FOLTÝN, Ladislav. *Slovenská architektúra a česká avantgarda 1918 – 1939*. Bratislava : [s.n.], 1993. ISBN 8090048366. S. 238.
5. ↑  DULLA, Matúš. *Architektúra Slovenska v 20. storočí*. Bratislava : Slovart, 2002. ISBN 8071456845. S. 672.
6. ↑  BIANCHI, Gustav. *Mesto Košice 1932 - publikácia pre propagovanie cudzineckého ruchu a turistiky*. Banská Bystrica : Slovan, 1932. S. 96. (slovensky, česky)
7. ↑  HALÁSZ, György. *Memento 1941*. Košice : Historická spoločnosť I. Henszlmanna, 2001. ISBN 80-967-800-5-0. S. 22. (slovensky, maďarsky)
8. ↑  KOLCUN, Milan. *Potulky mestom Košice 1+2*. Košice : JES, 2009. ISBN 978-80-88900-29-0.

|  |  |
| --- | --- |
| Portal | Košický portálArchitektonický portál |

| * z
* d
* u
Najvýznamnejšie národné kultúrne pamiatky v Košiciach |
| --- |
| Hlavná ulica | 
* **Dóm svätej Alžbety**
* **Kostol svätého Michala**
* **Urbanova veža**
* **Národne divadlo**
* **Súsošie Immaculata**
* Osemposchoďák
* Gersterov dom
* Lederer
* Pongrácovsko-forgáčovský palác
* Rothov dom
* Halmiho dvor
* Čierny orol
* Mestská fara
* Arcibiskupský palác
* Župný dom
* Maurerov dvor
* Hegedüšov činžový dom
* Henszlmannov dom
* Novellyho dom
* Vitézov dvor
* Čákiho dom
* Weltnerov dom
* Hadik-Barkóciho palác
* Spielmannov dom
* Stará radnica
* Hotel a kaviareň Slávia
* Levočský dom
* Premonštrátsky kostol
* Kláštor jezuitov
* Jalta
* Žobrákov dom
* Spišská komora
* Čákiho-Dezőfiho palác
* Andrášiho palác
* Veľké kasíno
* Melczerov dom
* Berzeviczyho palác
* Stahlhausenov palác
* Kapitánsky palác
* Františkánsky kostol
* Františkánsky kláštor
* Šľachtický konvikt
* Živnostenský dom
* Hotel Ambasádor
* Jiskrove kasárne
* SPŠ dopravná

 |
| Alžbetina a Šrobárova ulica | 
* Kišdyánum
* Dom majstra Štefana
* Péchyho palác
* Löfflerov dom
* Budova Galérie Júliusa Jakobyho
* Gymnázium Šrobárova
* Rektorát UPJŠ

 |
| Bačíkova ulica | 
* Csapkayov dom

 |
| Dominikánske námestie | 
* Dominikánsky kostol

 |
| Drevný trh | 
* Eugenov dvor

 |
| Hrnčiarska ulica | 
* Rodošto
* Katova bašta

 |
| Hviezdoslavova ulica | 
* Budova VKJB
* Radnica Starého mesta

 |
| Kováčska ulica | 
* Dvanásť apoštolov
* Právnická fakulta UPJŠ
* Eckerdtov dom

 |
| Krmanova ulica | 
* Mikve

 |
| Kuzmányho a Moyzesova ulica | 
* Gymnázium Sándora Máraiho
* Tostov dom
* Gréckokatolícka katedrála
* Budova polície
* Dom umenia

 |
| Mäsiarska ulica | 
* Dominikánsky kláštor
* Uršulínsky kostol
* Robotnícky dom
* Máraiho dom

 |
| Mlynská ulica | 
* Evanjelický zborový dom
* Evanjelický kostol
* Hotel Imperiál
* Jakabov palác

 |
| Námestie Maratónu mieru | 
* Divízia
* Východoslovenské múzeum
* Kostolík z Kožuchoviec

 |
| Poštová ulica | 
* Gymnázium Poštová
* Hlavná pošta

 |
| Pri Miklušovej väznici | 
* Miklušova väznica

 |
| Puškinova | 
* Ortodoxná synagóga
* Židovská škola

 |
| Senný trh | 
* „Blázinec"

 |
| Štefánikova aProtifašistických bojovníkov | 
* Bývalý Hotel Palace
* Jeneyho palác
* Štátne obytné domy
* Hotel Európa
* Robotnícky dom

 |
| Železničná ulica | 
* Budova ŽSR

 |
| mimo hraníc rezervácie | 
* Citadela
* Pamätník vojakov Sovietskej armády
* Pamätník neznámeho vojaka
* Bauerneblov dom
* Malá Praha
* Špitálsky kostol svätého Ducha
* SPŠ strojnícka
* Ahlersov dom
* Hospodárska škola
* Kadetka
* Budova UVL
* Bývalá uršulínska škola
* SPŠ stavebná
* Masarykova kolónia bankových úradníkov
* Freudenfeldov dom
* Tabaková továreň

 |